Naiste au ja vooruslikkust peab austama  igas olukorras. Näljast tuleb toita, paljast riietada ja haavatut või haiget ravida, sõltumata sellest kas nad kuuluvad islami kogukonda või on hoopis vaenlaste hulgast.  Islam tagab kõik need õigused nii moslemitele kui muule rahvale. Islami seaduses on isegi eraldi juttu islamiriikides elavate juutide ja kristlaste staatusest. Juba 14 sajandit tagasi paika pandud seaduste järgi ei või neid mingil viisil ahistada ega alandada, nad elavad selles riigis täisväärtuslike kodanikena, samas olles vabastatud  moslemitele kohustuslikust 2,5% almusemaksust ning makstes hoopis väiksemat riigimaksu. Nad on ka vabastatud islamiriigi sõnaväeteenistusest. Samuti võivad nad omavahelisi tülisid lahendada omaenda kohtutes. Islamikohtutesse lähevad vaid need probleemid, mis on tekkinud kahe moslemi osapoole vahel ja juhud, kus üks osapooltest on moslem. Kui omavahel millegi pärast tülli lähevad kaks kristlast, siis lahendavad nad oma probleemi kristlikus kohtus sealsete seaduste järgi. Sama kehtib ka juutide puhul.  Rassism ei ole islamis lubatud, kuna Koraan räägib inimestevahelisest võrdsusest järnevate sõnadega:  "Teie, inimesed, tõesti, Me lõime teid meesteks ja naisteks, tegime teid hõimudeks ja rahvasteks, et teie üksteist tundma õpiksite, sest kõige auväärsem teie seas on Jumala meelest see, kes on kõige vagam. Tõesti, Jumal on Teadja ja Tundja." (49:13)  Islam hülgab idee indiviidide või rahvuste eelistamisest nende rikkuse, võimu või rassi tõttu. Jumal lõi inimolendid võrdväärsetena, nad on  eristatavad vaid usu ja vagaduse alusel.